צריכים גבינה מגוררת ויש רק גבינה פרוסה?
אין צורף לספר לכם שכמעט כל ארוחה משתדרגת כשרק מוסיפים לה קצת גבינה מגוררת למעלה, אבל האם ידעתם שככל הנראה עד עכשיו גררתם גבינה בצורה לא נכונה כל חייכם? הייתה זאת גולשת בטוויטר בשם "בי" ( "Bea") שהעלתה לרשת שיטה חדשה לגירור גבינה, שנראית לא רק הגיונית, אלא גם יעילה מאוד.
"רק עכשיו גיליתי איך מגררת עובדת", כתבה, "ואני מרגישה טיפשה".
מוכנים להיות בהלם?
היא העלתה לחשבון שלה סרטון שראתה באינסטגרם (@menuserved), שלפיו במקום להציב את המגררת (פומפייה) בצורה אנכית - היא שמה אותה על הצד, בשכיבה, עם מגררת סגורה, בצורה שבה הגבינה המגוררת לא ניתזת ועפה לתוך מנת האוכל, אלא לחלק התחתון של המגררת. משם היא אוספת את הגבינה המגוררת, ושופכת אותה בצורה מסודרת לתוך קערה. על פי שיטה זו - לא רק שנוצר פחות לכלוך וגבינה שעפה לכל עבר, אלא גם יש ניצול מקסימלי של הגבינה, כיוון שכך אתה רואה בדיוק בכמה גבינה אתה משתמש.
התגובות, כצפוי, היו נסערות ונלהבות. "שינית את חיי", כתב אחד העוקבים, בעוד אחר כתב: "וואו, פתאום הכל נראה הגיוני".